open-index/open-wikipedia-markdown huggingface dataset:
Kenny McCormick

**Kenneth «Kenny» McCormick** er en fiktiv person fra den animerte tv-serien *[[South Park]]* produsert av Trey Parker og Matt Stone. Han er en av fire sentrale karakterer som alle er ni år gamle gutter som bor i byen South Park. Kenny blir gitt stemme av Matt Stone (og en gang av Mike Judge). Et av Kennys karaktertrekk er at han til stadighet dør. Han dør i nesten hver episode i de første fem sesongene, men dukker alltid opp i neste episode levende som ingenting har skjedd. En av de andre figurene, Stan Marsh reagerer hver gang med replikken «Oh my god they killed Kenny», hvorpå Kyle Broflovski svarer «You Bastards!». I sesong 5 i episoden Kenny Dies dør derimot Kenny permanent, og var egentlig ikke planlagt å komme tilbake i serien, men på grunn av hans hans popularitet og etterspørsel av hans karakter kom han tilbake i slutten av siste episode i sesong 6 Red Sleigh Down. Siden har Kenny dødd sjeldnere. 
Kenny er oppvokst i en alkoholisert og fattig familie med sin far og mor, og mange søsken (selv om disse søsknene har vært lite fokusert på i de fleste episoder). Hans venn Eric Cartman bruker å mobbe han fordi Kenny er fattig, noe Kenny igjen blir sint for. I hver sesong av South Park har Kenny en ny sanglinje i temasangen der han mumler frem noe utydelig, som publikum ikke hører på grunn av hans mumling, men som antageligvis ville vært sensurert hvis man kunne høre det, ettersom disse tekstlinjene er slippet ut på nettet i etterkant.  

## Utseende og personlighet

Kenny kjennetegnes med sin orange anorakk med hette som dekker hele hans ansikt bortsett fra øynene. På grunn av at hetten dekker ansiktet kan vi ikke høre tydelig hva Kenny sier bak hetten, og det fremstår for publikum som mumling. Hans venner kan likevel utmerket alltid høre hva han sier. Kenny har alltid på seg hetten som skjuler ansiktet og stemmen hans, men han har ved enkelte anledninger tatt den av. F.eks i filmen South Park, større, lengre og usensurert, der han tar av seg hetten og snakker tydelig. Karakteren Kenny er basert på en elev som gikk i samme klasse som Trey Parker. Eleven var den fattigste i klassen og hadde alltid på seg hette så det ble vanskelig og høre han. Han skulket skolen ofte, så andre elever i klassen tullet med at han hadde omkommet. Kenny er den mest stille karakteren av de fire guttene, og sier vanligvis ikke så mye bortsett fra når han blir snakket til. Han fremstår ofte som barnlig, uheldig og litt søt. Dette fremheves også av at han dør så lett på og vanligvis på ganske makabre og tilfeldige måter. Noe får han til å fremså ganske uskyldig. Det som derfor er litt paradoksalt at Kenny også er veldig sexfiksert og pervers, selv om det skjules litt av at man ikke hører hva han sier. I enkelte episoder kommer det også frem at han er den av guttene som klart kan mest om sex, der det noen ganger virker som de andre guttene er mer uviten på hva dette er. En grunn til dette er at Kenny leser pornobladene til faren sin.
Microsoft Zune

**Zune** er Microsofts portable mediaavspiller, den medfølgende programvaren og tjenestene for å hente og dele media. Prosjektet var tidligere kjent under kodenavnet Argo. Zune kom ut på markedet høst 2006.

## Zune
Det var tidligere antatt at Zune var navnet på en enkelt av Microsofts mediaavspillere da prosjektet het «Argo», i likhet med iPod-familien.
Det er påstått at Zune har høyere skjermkvalitet en den femte generasjonen iPod.
Zune vil også komme med Wi-Fi-muligheter, som gir brukere mulighet for trådløs dataoverføring, samt deling mellom hverandre. Det er også rapportert at den har en 400MHz DPS prosessor, som er mer en hva som er nødvendig for å spille av musikk og film. Dermed åpnes det en mulighet for spill på Zune.

Pr. dags dato har produksjon av spillere blitt avsluttet i 2011, og tjenesten blitt lagt ned i 2012. Satsingen har blitt videreført på Xbox Music- og Xbox Video-tjenestene.

## Referanser


## Eksterne lenker
*
Adolf Born

**Adolf Born** (født 12. juni 1930 i České Velenice, død 22. mai 2016 i Praha) var en tsjekkisk maler, illustratør, karikaturtegner og animatør.

Born ble født i byen České Velenice i det tidligere Tsjekkoslovakia ved grensa mot Østerrike. Han studerte illustrasjon ved det pedagogiske fakultet ved Karlsuniversitetet i Praha fra 1949 til 1950.

Han illustrerte en stor mengde bøker, deriblant flere barnebøker, tegnet for blader, tidsskrifter, lagd ex libriser, animasjonsfilmer og annet. Han arbeidet også selvstendig med egne bilder, særlig i form av fargelitografier. Fra 1960-tallet ble arbeidene hans stilt ut over hele verden, også i Norge (blant annet i Bergen 1994). I 1974 mottok han den internasjonale prisen *Grand Prix* i Montréal som årets beste avis- og karikaturtegner.

Born blandet ofte fantasifigurer, mennesker og dyr i halvt surrealistiske og dekorative motiver. Bildene er ellers preget av mellomeuropeiske håndverkertradisjoner og en leken illustrasjonsstil fra 1960-tallet der pennestreken og den tilgjengelige karikaturen er viktig.

## Referanser


## Eksterne lenker
* 
* 
* 
*  Utstilling med Adolf Borns karakteristiske fargelitografier (på engelsk)
*  Flere bilder og biografi (på engelsk og tysk)
60 (tall)

**60** (**seksti**) er det naturlige tallet som kommer etter 59 og  før 61. 

60 er et partall.

60 er LX i romertall.

## I andre sammenhenger
60 er også
* atomnummeret til neodym
* en sprintøvelse i friidrett (60 meter)
* ved måling av tid: Antall sekunder i et minutt, og antall minutter i en time
* 60-års bryllupsdag i et ekteskap er diamantbryllup
* ved telefoni: Det internationale landsnummeret til Malaysia
* *[[60 Minutes]]*, et amerikansk tv-program
* det høyeste nivået det er mulig å nå i World of Warcraft (sett bort fra World of Warcraft: The Burning Crusade)
* Europavei 60 som går mellom Brest i Frankrike og Irkeshtam i Kirgisistan
Amsheet

**Amsheet** arabisk: عمشيت ; er en liten kristen kystlandsby i Libanon nord for Beirut, i guvernementet Keserwan-Jbeil 222 moh. Innbyggertallet er ca 25.000. Byens navn er skrevet på forskjellige måter: `Amshit, Amchit,‘Amshīt,`Amsheet, Aamchite, Amchitt. 

Det er mange gamle kirker i Amsheet. Byen er overveiende maronittisk-katolsk, med en liten sjiamuslimsk minoritet.

Den er kjent for kurver og matter vevd av palmeblad. Oliven og sitrus er de viktigste landbruksproduktene.
## Personer fra Amsheet
* Michel Sleiman, libanesisk president
* Charbel Rouhana, sanger
* Marcel Khalife, sanger
* Aline Lahoud, sangerinnne og skuespillerinne
* Elsa Zghreib, skuespillerinne
* Salwa Al Katrib, sangerinne og skuespillerinne
* Romeo Lahoud, kunstner
Talleiv Røysland

**Talleiv Røysland** (født 28. september 1897, død 22. desember 1981) var en kveder og folkesanger fra Lårdal i Telemark.

Røysland ble født i på husmannsplassen Røysland i Lårdal som sønn av Ingebjørg Tarjeisdotter Røysland og Olav Torgrimsson Haugen fra Gjerstad. Han gikk på Telemark folkehøyskole i Kviteseid og arbeidet en tid ved gruva på Omdals Verk, før han reiste til Voss folkehøgskule. I 1923 reiste han til Oslo for å gå i urmakerlære, og her bodde han resten av livet. Han giftet seg med Borghild Fjeld fra Solør i 1933.

Fra 1932 arbeidet han som vaktmester i Bygdelagssamskipnaden, heimen for landsungdom i Nordahl Bruns gate 22 i Oslo, og i denne stillingen kunne han holde kontakten med bygdemiljøene i hovedstaden. 

Han var levende opptatt av hardingfelespill, og ble derfor ofte sendt ut for å ta imot spellemenn som var kommet til Oslo for å spille i NRK. Han kunne også mange slåtter selv, men spilte ikke stort. Han var derimot en fremragende slåttetraller, og kunne mange viser. Derfor trallet han ofte mens han arbeidet, og folk ble gradvis oppmerksomme på ham. Under krigen oppholdt han et kompani tyskere som var på befaring i bygården ved å synge for dem, for å hefte dem i undersøkelsene deres.

Røysland er husket for sine gode replikker, og for tidvis saftig bannskap parret med stor begeistring for slåttespill (*Å, Guds død og salte pine i heite [[Helvete (religion)|Helvete]] håss godt'n spela*).

Han opptrådte offentlig første gang i 1951, på et jubileumsstemne på Norsk folkemuseum på Bygdøy. Samme høst gjorde han opptak for NRK, og det ble gjort mange opptaksrunder med ham fram til 1973. 

Røysland var en god venn av Eivind Groven og kom jevnlig på besøk til Grovens hjem på Ekeberg. Groven mente dette var bra, fordi han da hold hardingfelespillet ved like.

I 1979 døde Borghild. Røysland ble æresmedlem i Landslaget for spellemenn i 1981, og døde på Vinje bygdeheim samme høst. Han og Borghild er gravlagte på ved Lårdal kirke. 

Tradisjonen etter Røysland har vært viktig for yngre generasjoner av kvedere, blant dem Arve Moen Bergset, Odd Nordstoga og Øyonn Groven Myhren.

## Referanser
Ar-Rafid

**Al-Rafid** (arab. **الرفيد**) er en liten by sørøst i Bekaadalen i Libanon, ikke langt fra Rachaya. Befolkningen på ca. 3&nbsp;000 er sunni-muslimsk.

Andre nærliggende landsbyer er Beri, Muhaydhi, Khirbet-Rouha og Mdouckha.
Secret Code

***Secret Code*** er Aya Kamikis (Japansk:上木彩矢) første album, og ble utgitt den 12. juli 2006.

## Sporliste
#«Communication Break» – 3:34
#«ピエロ» (Romanisert: «PIERO») – 3:13 
#«もう君だけを離したりはしない» (Romanisert: «Mou kimidake o hanashitari wa shinai») – 4:19
#«Secret Code» – 3:54
#«Bounce,Bounce,Bounce» – 4:09
#«プライド オブ プレイス» (Romanisert: «Puraido Obu Pureisu») – 4:10
#«夏のある日»  (Romanisert: «Natsu no aru hi») – 4:16
#«I Sing This Song For You» – 2:57
#«傷だらけでも抱きしめて» (Romanisert: «Kizudarake demo dakishimete») – 3:38
#«Believe in YOU» – 3:54
#«Can't stop fallin' in LOVE» – 3:19
#«Changing The World» – 5:07
#«フレンズ» (Romanisert: «Furenzu») – 5:22

## Trivia
* Albumet debuterte på femteplass på Oricon Charts i Japan.

## Eksterne lenker
*
Aslak Brekke

**Aslak Brekke** (1901&ndash;1978) var en framtredende kveder og folkesanger fra Vinje i Telemark.

Aslak Brekke var kjent som en mester i å synge bygdeviser og å steve, og hadde en stor formidlingsevne. Han var i mange år postbud i Vinje, og kunne ofte høres lang vei når han kom syklende med postveska si. Eivind Grovens kone Ragna husket hvordan Aslak kom til Groven en sommerdag i 1927:

Alle ble plassert rundt langbordet til frokost, og Aslak, som var i perlehumør, begynte å synge. Han sang og sang, og sang og sang. Time kom og time gikk. Innimellom kom ny mat på bordet. Mellom mannfolkene var det ingen som reiste seg fra bordet før klokken fire. Tonen var opprømt og lystig, og Aslak avsluttet sin konsert med denne lystige stubben: «Gamal og grå, so vidt'n kunne gå».

Repertoaret hans var umåtelig stort, og i ungdommen sugde han til seg viser hvor han fór. Han var en barndomsvenn av Eivind Groven, og opptrådte i NRK alt i 1935. Brekke var den første folkesangeren som var å høre på norsk radio, og lytterreaksjonene i Oslo var blandede. Groven noterte: 

Brekke song aldeles fullkome. Endå synte det seg at folk ringde opp kringastinga og klaga. Det er folk som ikkje enno hev lært å skyna den ekte gamle norske songmåta. Eg noterer dette som eit prov på kor absolutt ein viss mentalitet her i hovudstaden er utestengd frå norsk kjensle.

I 1938 gjorde Aslak Brekke et unikt opptak av visa *[[Ståle Storli]]* med Eivind Grovens reinstemte harmonium. Han opptrådte også på den store konserten holdt i Universitetets Aula høsten 1945. Aslak Brekke hadde et særpreget alderdommelig foredrag og sang med lys tenor. Han sa selv han mer fortalte enn direkte sang visene sine, og fulgte ofte pulsen med fottramp. 

Aslak Brekke sang jevnlig inn for Norsk rikskringkasting helt opp i 1960-årene, og stoffet etter ham er i dag av uvurderlig verdi for kvedere, spesielt dem fra Telemark. Han var også med i NRK Fjernsynets programserie *[[På rundreise]]*, i episoden fra Fyresdal som ble sendt 14. mars 1967. Der fremførte Brekke visa *Gufse-guten* (uttales *Gofse-goten* på Vinjedialekt).

Da Eivind Groven var i Telemark for siste gang, fikk han også anledning til å hilse på Aslak Brekke en siste gang. Groven var da sterkt preget av Parkinsons sykdom, og Aslak Brekke hilste ham slik: «Nei, er det Eivind! Er du enno blant dei livandes tal?» De fikk en kveld sammen på Groven, der begge mintes og sang gamle stev og stubber fra barneåra. 

Aslak Brekke døde i Vinje seinvinteren 1978.

## Publikasjoner
Boka *Aslak Brekke og visune hans* kom ut i 1983, utgitt  Norsk Folkeminnelag/Aschehoug og tar for seg stev og viser som ble fremført av Aslak Brekke.  Den er skrevet av Jacqueline Pattison Ekgren, i samarbeide med Dagne Groven Myhren, og kom ut i serien *[[Norsk Folkeminnelags skrifter]]* nr 126. Boka er basert på en hovedoppgave av Ekgren fra 1975.

Stev blir her inndelt i slåttestev og nystev. Blant de av visene som har fellestrekk fra gammelstev, er *Eg va liten*. *[[Ståle Storli]]* hører til en annen gruppe viser.

## Referanser

## Eksterne lenker
*  ''Aslak Brekke og visune hans'' - tilgang for norske IP-adresser
Deir el Qamar

**Deir el Qamar** (arab. **دير القمر**, som betyr «måneklosteret») er en landsby i den sørlige sentrale Libanon, fem km fra Beiteddine. Fra 1500-tallet til 1700-tallet var Deir el Qamar residensbyen for Libanons guvernører. Byen er også kjent for  Fakhreddine-moskeen, den eldste intakte moske i landet (bygd på 1500-tallet), og for andre eldre bygninger. 

## Eksterne lenker
* Sunny Land Tours
* Libanon fototablå
* Fotografier av Deir el Qamar
* Flere fotografier av Deir el Qamar
* Fotografi av moskeen
Aynata

**Aynata** er en liten landsby i distriktet Bint Jbeil i det sørlige Libanon, nær Bint Jbeil og ikke langt fra grensen til Israel.
Blida

**Blida** kan vise til:

*Blida (Algerie) – en by i Algerie
*Blida (provins) – en provins i Algerie
*Blida (Libanon) – en liten landsby sør i Libanon
Rmaich

**Rmaich** er en landsby i distriktet Bint Jbeil i det sørlige Libanon, og er den sørligste landsbyen i hele landet. Den ligger kun to km nord for grensen til Israel. 

I Rmeich finner vi Al-Tajali Sport Club og et libanesisk Røde Kors førstehjelpssenter.

## Geografi
Rmeich ligger på en slette 560&ndash;650 meter over havet. Det viktigste jordbruksproduktet er tobakk. Innbyggerne i Rmeich er libanesere og medlemmer av Den maronittiske kirke. Byen har ca. 11&nbsp;000 innbyggere

## 2006
I juli 2006 kom Rmeich, på samme måte som andre landsbyer langs Libanons sørlige grense, som Ain Ebel, Debel, Qaouzah  Yaroun, i ildlinjen mellom Hezbollah og den israelske hæren. Rmeich tok imot tusener av flyktninger fra omkringliggende byer i løpet av krigen.

## Referanser


## Eksterne lenker
* Rmaich.com
Max Velthuijs

**Max Velthuijs** (født 22. mai 1923 i Den Haag i Nederland, død 25. januar 2005) var en nederlandsk illustratør og barnebokforfatter. Han er særlig kjent for en rekke bildebøker for barn, blant annet flere populære bøker om Frosken, som også er oversatt til norsk.

Han fikk H.C. Andersen-prisen for illustrasjoner 2004.
 

## Referanser


## Eksterne lenker
* Forlagspresentasjon (på nederlandsk)
Ayta al-Shab

**Ayta al-Shab** (også skrevet **Aita al-Shaab**; uttales **Ayta ash-Shab**) er en hovedsakelig sjiamuslimsk landsby i Nabatiye-guvernementet i det sørlige Libanon, tett ved grensen til Israel. Før krigen i 2006 var det omkring 11 000 innbyggere. 

## Krigsåsted
Landsbyen lå i nærheten av der Hizbollah innledet raid inn i Israel 12. juli 2006 som utløste Libanon-krigen 2006, og var i frontlinjen da Hizbollah-krigere drev tilbake israelske styrker. 31. juli 2006 startet Slaget om Ayta ash Shab, da israelske bakkestyrker rykket mot landsbyen. Omkring 100 Hizbollah-krigere holdt stand i landsbyen, de fleste av dem angivelig fra stedet. Ni lokale ble drept. I løpet av den israelske offensiven ble 85 prosent av boligene i landsbyen ødelagt.

I juni 2024 ødela israelske bomber minst 64&nbsp;eiendommer på stedet under Libanon-krigen 2024.

## Referanser
Markaba

**Markaba** (مركبا) er en liten muslimsk landsby i det sørlige Libanon, tett ved grensen til Israel. Den er lokalisert i distriktet Marjayoun i guvernementet Nabatiye, det vil si sør for Raabatt Tallame, øst for Banni Hayyan og nordøst for Tallussah.

## Klima
Landsbyen ligger 950 meter over havet og det er således tørt om somrene og vått vinterstid. Gjennomsnittlig temperatur kan gå under 0˚C i vintermånedene desember, januar og februar. Om våren er været moderat og mildt. Sommermånedene er tørre og kan nå opp til 35˚C i løpet av dagen. Det meste av nedbøren skjer om vinteren og våren.

## Befolkningen
Det er rundt 3250 mennesker som lever i landsbyen, men kan øke til opp til 10 000 i ferietiden eller sommersesongen. Alle i landsbyen er sjiaimuslimer. Det er hele tre moskeer og dessuten en *hussainiyah* for religiøst formål. Den første moskeen i den østlige del av landsbyen er godt bevart, men den andre i sentrum av byen ble skadet i løpet av de siste krigshandlingene, men er nå under oppbygging.

De fleste av de lokale dyrker oliven, hvete og tobakk. Det meste av inntektene kommer fra jordbruk og penger som blir sendt fra slektninger som jobber andre steder.

## Transport
Det er få offentlige transportmuligheter, men busser frakter elever daglig til skolen og fra Marjayoun kommer det tidvis drosjer.
Addaisseh

**Addaisseh** (arabisk: العديسة‎, andre romaniseringer: **Adaysseh**, **Adessé**, **el 'Adeisse**, **Odaisseh**, **Odeissé**) er en liten landsby i guvernementet Nabatiye det sørøstlige Libanon, rett ved *[[den blå linjen (Libanon)|Blue Line]]*, grensen til Israel. Rett over grensen er den israelske kibbutzen Misgav Am. Mestedelen av Addaissehs befolkning er sjiamuslimer.

Ifølge E. H. Palmer betyr navnet *Odeithat et Tahta* «lavere 'Odeitha'».

## Historie
### Den osmanske periode
Rett nord for Addaisseh ligger et sted tidligere kalt 'Odeitha el Foka'. 

I 1875 beskrev Victor Guérin det som «et forhøyet platå kronet med ruinene av et lite fort av rektangulær form, som måler førti skritt langt og tretti bredt. Det er i steinsprutarbeid, med et utvendig hylster av vanlige steiner av liten størrelse, og er delt inn i det indre i flere avdelinger.» I 1881 fant Palestine Exploration Fund (PEF)s *Survey of Western Palestine* (SWP) her: «En ødelagt saracensk bygning med en sisterne.»

I 1881 fant SWP i landsbyen (som den kalte *Odeitha et Tahtâ*) «sisterner og flere overliggere.» Den beskrev den videre som «En landsby, bygget av stein, ,med rundt 250 metawileh, som ligger i dalen omgitt av dyrkbar jord. Her holdes et marked én dag hver uke. Vannforsyninger er fra kilden i landsbyen, kilden i nærheten og flere sisterner.

### Det 21. århundre
I forbindelse med krigen mellom Israel og Hizbollah sommeren 2006 var det flere trefninger her. 

Landsbyen var stedet for grensesammenstøt mellom Libanon og Israel i 2010, da israelske og libanesiske styrker engasjerte seg i grensekamp. Noen israelske granater traff landsbyen under kampene.

Hizbollahs deltakelse i Israel-Hamas-krigen, der de støttet Hamas og den 8. oktober 2023 initierte angrep på Israel, eskalerte grensesonen til en aktiv krigssone preget av hyppige grenseoverskridende angrep. Som et resultat forlot nesten alle innbyggere landsbyen.

## Referanser
Dick Bruna

**[[Dick Bruna]]** (født 23. august 1927 i Utrecht i provinsen Utrecht, død 16. februar 2017 samme sted) var en nederlandsk forfatter, illustratør og grafisk designer. 

Han var internasjonalt kjent for en mengde populære bildebøker og pekebøker for små barn. Bøkene handler særlig om den vesle kaninen Miffy, en figur som er tegnet med klare fargeflater og færrest mulig streker som et piktogram, og ofte ledsaget av et vers på fire linjer.
## Referanser


## Eksterne lenker
* 
* 
*
Piktogram

**Piktogram** er et enkelt grafisk symbol som skal symbolisere et ord, et objekt eller en idé. Moderne piktogrammer er utformet med tanke på å være utvetydige og lettforståelige fremstillinger av det de skal symbolisere. De brukes på informasjonsskilt, trafikkskilt, i bruksanvisninger og dataprogrammer for å forenkle kommunikasjonen på tvers av ulike språk. Internasjonalt finnes det ISO-standardiserte piktogrammer for bruk på informasjonsskilt i det offentlige rom (ISO 7001:2007 Graphical symbols -- Public information symbols).

Piktogrammer kan dessuten brukes som betegnelse for bildetegn i såkalte piktografiske skrifter. Slike tegn kalles også ideogrammer. Begrepet piktogrammer brukes da om tegn og bilder som viser objekter fra virkeligheten, mens ideogrammene er bildetegn som er mer abstrakte og ikke like umiddelbart forståelige. Også bokstavene i vårt alfabet stammer opprinnelig fra enkle piktogrammer. 

## Se også
* Piktografisk skrift
* Faresymboler
* Ikon
* Hieroglyf

## Kilder
* Norges Byggforskningsinstitutt: Piktogrammer i bygd miljø (pdf) (av Jon Christophersen, 2004) Besøkt 26. desember 2017

## Eksterne lenker
*
Frontlinjestatene

**Frontlinjestatene** var en organisasjon etablert for å oppnå svart majoritetsstyre i Sør-Afrika. Den eksisterer ikke lenger. Tidligere medlemmer inkluderte Angola, Botswana, Lesotho, Mosambik, Tanzania, Zambia og Zimbabwe. Amerikanske relasjoner med frontlinjestatene nådde sin høyde under «menneskeretts»-presset i Carter-årene. Reagans viseutenriksminister for Afrika, Chester Crocker, møtte frontlinjestatene for å oppnå fredsavtaler mellom Sør-Afrika, Mosambik, Angola og Namibia.
Zimbabwe African National Union

**Zimbabwe African National Union**, forkortet **ZANU**, var et politisk parti som eksisterte i 8 år rundt overgangsperioden fra Rhodesia og fram til Zimbabwes uavhengighet. Partiet ble dannet etter en splittelse i ZAPU. Partiet vant valgene i 1980 under Robert Mugabes ledelse. Åtte år senere slo partiet seg igjen sammen med Joshua Nkomos ZAPU og dannet ZANU-PF, dagens styrende parti i landet.
Jack Warden

**Jack Warden** (født **John H. Lebzelter** 18. september 1920 i Newark i New Jersey, død 22. juli 2006 i New York City i New York) var en amerikansk skuespiller som også var kjent som **Jack Lebzelter**, **Jack Warden Lebzelter** og **Johnny Costello**.

## Utvalgt videografi
* *[[The Replacements]]* (2000)
* *[[Bulworth]]* (1998) 
* *[[Dirty Work (film)|Dirty Work]]* (1998)
* *[[Øya i Fuglegata]]* (1997)
* *[[Mighty Aphrodite]]* (1995) 
* *[[Mens du sov]]* (1995) 
* *[[Bullets Over Broadway]]* (1994)
* *[[Problem Child 2]]* (1991) 
* *[[Problem Child (1990 film)|Problem Child]]* (1990) 
* *[[The Presidio (film)|The Presidio]]* (1988) 
* *[[Still Crazy Like a Fox]]* (1987) (TV)
* *[[Crazy Like a Fox]]* (1984) TV-serie
* *[[Crackers (1984 film)|Crackers]]* (1984)
* *[[The Verdict]]* (1982)
* *[[The Great Muppet Caper]]* (1981) 
* *[[Used Cars]]* (1980) 
* *[[Being There]]* (1979) 
* *[[Topper (1979 film)|Topper]]* (1979) (TV) 
* *[[The Bad News Bears (1979 TV-serie)|The Bad News Bears]]* (1979) TV-serie
* *[[Death on the Nile (1978 film)|Death on the Nile]]* (1978) 
* *[[Heaven Can Wait (1978 film)|Heaven Can Wait]]* (1978)
* *[[Raid on Entebbe (film)|Raid on Entebbe]]* (1977) (TV)
* *[[Alle presidentens menn]]* (1976) 
* *[[Jigsaw John]]* (1976) TV-serie 
* *[[Shampoo (film)|Shampoo]]* (1975) 
* *[[The Apprenticeship of Duddy Kravitz]]* (1974) 
* *[[The Man Who Loved Cat Dancing]]* (1973) 
* *[[Brian's Song]]* (1971) (TV) 
* *[[Who Is Harry Kellerman and Why Is He Saying Those Terrible Things About Me?]]* (1971) 
* *[[N.Y.P.D.]]* (1967) TV-serie
* *[[The Wackiest Ship in the Army]]* (1965) TV-serie 
* *[[The Thin Red Line (1964 film)|The Thin Red Line]]* (1964) 
* *[[Donovan's Reef]]* (1963) 
* *[[The Asphalt Jungle (television)|The Asphalt Jungle]]* (1961) TV-serie 
* *[[Wake Me When It's Over]]* (1960) 
* *[[Run Silent, Run Deep]]* (1958) 
* *[[12 Angry Men]]* (1957) 
* *[[From Here to Eternity]]* (1953)
* *[[Mr. Peepers]]* (1952) TV-serie
* *[[The Man with My Face (film)|Man with My Face]]* (1951)
* *[[You're in the Navy Now]]* (1951) (uncredited)

## Referanser


## Eksterne lenker
* 
* Nekrolog hos BBC
* Nekrolog hos MSNBC
* Nekrolog hos Cinema2000 (portugisisk)
Arbet Kozhaya

**Arbet Kozhaya**, transkriberes også Arbet Qozhaya eller Arabet Kozhaya (arabisk: عربة قزحيا‎‎, gammelsyrisk: ܥܪܒܐ ܕܩܙܚܝܐ‎), er en landsby i nærheten av Zgharta i det nordlige Libanon.

Det er en av 52 byer og landsbyer som til sammen utgjør Zgharta-distriktet (Zgharta Zawie) i guvernementet Nord-Libanon.

De fleste av innbyggerne i Arbet Kozhaya er maronittiske kristne.

## Navnet
Det er klosteret Kozhaya som har gitt navn til landsbyen. Klosteret, som ligger like ved landsbyen, kalles også «Sankt Antonius den stores kloster» (Mar Antonios al-Kabir), og ligger om lag 950 moh. i Kozhaya-dalen.

*Kozhaya* er et ord av gammelsyrisk opprinnelse som betyr "Livets skatt". *Skatten* er å forstå som Kristus, som klosterets munker gir opp alt jordisk gods for å følge. *Livet* er en henvisning til de rike vannforekomstene som gjør dalen grønn og full av liv.

## Bildegalleri

Fil:Church of Saint Anthony - panoramio.jpg|Sankt Antonius-kirken - panorama
Fil:Inside the Church - panoramio.jpg|Inne i Sankt Antonius-kirken - panorama


## Referanser
Bteghrine

**Bteghrine** (arab. **بتغرين**, også stavet **Bteghrin** og **Btighrin**), er en kristen landsby i Metn-området i Libanonfjellene øst for Beirut i Libanon.

## Eksterne lenker
* www.bteghrine.com
Zgharta

**Zgharta** (eller **Zghorta**, **زغرتا**) er en by i det nordlige Libanon med rundt 70&nbsp;000 innbyggere. Agharta er nært knyttet til fjellbyen Ehden, ettersom det i lange tider har vært vanlig for befolkningen å flytte dit om sommeren. Langt på vei deler byene befolkning; om vinteren er Ehden nærmest forlatt. 

Den er administrasjonssete for distriktet Zgharta i guvernementet Nord-Libanon.
Ehden

**Ehden** (**اٍهدن**) er en fjellby i hjertet av Libanons nordlige fjell. Innbyggerne er for det meste de samme som om vinteren er bosatt i Zgharta. 

Byen ligger omkring 1&nbsp;500 moh, og ligger 25 km fra Zgharta, 110 km fra Beirut og 30 km fra Tripoli.


HDR View Of Ehden.jpg|Ehden
Ehden overview.jpg|Ehden i solnedgang
Cafe ehden.jpg|Kafeer i Ehden
Horosh ehden 788.jpg|Horsh Ehden
Svartøl

**Svartøl** kan i vid forstand betegne alt ugjennomsiktig eller nesten ugjennomsiktig øl, som f.eks. porter eller stout. Svartøl brygges med et tydelig innslag av fargemalt eller med tilsetting av fargeøl.

Et berømt svartøl er det tyske **schwarzbier**, som brygges av Köstritzer Schwarzbierbrauerei i Bad Köstritz i Thüringen. Dette er et undergjæra øl som brygges med 50 % lagermalt, 43% bayermalt og 7% fargemalt med en EBC-verdi på 900-1000, og har en alkoholstyrke på 4,6%.

Historiske kilder nevner brygging i Köstritz så tidlig som i 1543 – den gang sikkert et overgjæra øl. Seinest i 1878 gikk en over til undergjæring. Inntil 1950 ble dette ølet bare tappa på fat. I DDR hadde en ikke den strenge renhetsloven som i Tyskland for øvrig, slik at det i DDR-tida kunne brygges både en sukra og en usukra versjon. Etter Tysklands gjenforening utvikla bryggeriet et usøta øl som i smak var et kompromiss mellom de to gamle, og med noe høyere alkoholgehalt.

Det landet som har størst produksjon av svartøl, er Japan, der alle de fire store bryggeriene (Asahi, Kirin, Sapporo og Suntory) har hvert sitt svartøl. Svartøltradisjonene i Japan går tilbake til 1800-tallet, og er trolig inspirert av tyske schwarzbiere.
Willem Dafoe

**William James «Willem» Dafoe** (født 1955) er en amerikansk skuespiller.

## Biografi
Dafoe ble født i Appleton i Wisconsin som det syvende av åtte barn. Han tok til seg klengenavnet Willem allerede i barndommen. Etter å ha blitt uteksaminert fra high school studerte han drama på Universitetet i Wisconsin-Milwaukee, men han endte utdanningen før den var fullført, slik at han kunne bli med i den nydannede teatergruppa Theatre&nbsp;X. Etter å ha turnert med teatergruppen i fire år i USA og Europa, flyttet han til New York og ble med i «the Performance Group», der han møtte regissør Elizabeth LeCompte. LeCompte og Dafoe forlot «the Performance Group» og ble profesjonelle samarbeidspartnere, samtidig som de innledet et forhold. Deres sønn, Jack, ble født i 1982. Forholdet tok etterhvert slutt, og den 25. mars 2005 giftet Dafoe seg med den italienske skuespillerinnen Giada Colagrande.

## Karriere
Dafoes filmkarriere begynte i 1981, da han fikk en rolle i *[[Heaven's Gate]]*, men rollen hans ble klippet bort fra det endelige resultatet av filmen. Ett år senere hadde han hovedrollen som leder for en motorsykkelgjeng i *[[Lærjakkene]]*, men han fikk ikke sitt gjennombrudd som skuespiller før i rollen som «sersjant Elias» i *[[Platoon]]* i 1986. Siden har han blitt en populær skuespiller, og på grunn av sine kraftige ansiktslinjer blir han ofte hyret inn til å spille ustabile eller slemme figurer, sist som «Green Goblin» i filmen *[[Spider-Man (film)|Spider-Man]]*, og Bobby Peru i *[[Wild at Heart]]*. Han har også hatt rollen som Jesus i *[[Jesu siste fristelse]]* i 1988.

To ganger har han  hatt rollen som merkelige politidetektiver, en gang i *[[The Boondock Saints]]* (1999), og igjen i *[[American Psycho (film)|American Psycho]]* (2000). Han ble nominert til Oscar for beste mannlige birolle i 1986 for *Platoon*, i 2000 for *[[Shadow of the Vampire]]* og i 2020 for *[[The Florida Project]]*. Han ble også nominert i samme klasse for *The Florida Project* under den 75. Golden Globe-utdelingen og BAFTA-utdelingen.

Dafoe arbeidet en kort periode som fotomodell i en kampanje for Prada i 1990.

## Filmografi

## Referanser


## Eksterne lenker
*
US Arezzo

**Arezzo** er et italiensk fotballag fra Arezzo, Toscana som spiller i Serie C1 (2007–2008). Klubben ble stiftet i 1923.

Under dommerskandalen i 2006 ble Arezzo idømt 6 poengs straff for sesongen 2006–07, og rykket ned fra Serie B til Serie C1.

## Kjente spillere
*  Elvis Abbruscato 
*  Fabio Bazzani
*  Amedeo Carboni 
*  Andrea Ranocchia
*  Antonio Floro Flores
*  Mario Frick
*  Manuel Pasqual
*  Antonio Conte

## Kjente trenere
*  Serse Cosmi
*  Antonio Cabrini
*  Pasquale Marino

## Eksterne lenker

*  Offisiell hjemmeside
FC Crotone

**Crotone** (grunnlagt 1910) er en fotballklubb fra byen Crotone som ligger i Calabria, helt sør i Italia. 

Etter flere år i lavere divisjoner nådde de i Serie B i 2000 med Antonello Cuccureddu (1949–) som trener. Ledet av kroatiske Ivan Jurić (1975–) vant de Serie B i 2015–16. De overlevde første år i Serie A 2016–2017, og manager David Nicola (1973–) måtte sykle helt til Torino, og sluttet. Ny trener i 2017 er den tidligere keeperbautaen Walter Zenga (1960–).

Societ%C3%A0_Sportiva_Crotona.jpg|Et lagbilde fra 1923.
Curva stadio Crotone.jpg | Fra hjemmebanen i 2009
Crotone Calcio - Caroselli promozione in Serie B.JPG | Klubbflagg etter opprykket i 2016


## Referanser


## Eksterne lenker
*  Offisiell hjemmeside
Svein Roger Karlsen

**Svein Roger Karlsen** (født 25. august 1960 i Sunndalsøra) er en norsk skuespiller. Han har blant annet spilt rollen som Kaptein Sabeltann, og har hatt roller i TV-seriene *[[Hotel Cæsar]]* og *[[Johnny og Johanna]]*.

## Filmografi
* *[[Krypskyttere]]* (1982)
* *[[Hodet over vannet]]* (1993)
* *[[Black & Decker]]* (1996)
* *[[Aldri mer 13!]]* (1996)
* *[[Cellofan - med døden til følge]]* (1998)
* *[[Evas øye]]* (1999)
* *[[Kaptein Sabeltann og den forheksede øya]]* (2000)
* *[[Kaptein Sabeltann og jakten på den magiske diamant]]* (2002)
* *[[37 og et halvt|37 1/2]]* (2005)
* *[[Kaptein Sabeltann og grusomme Gabriels skatt]]* (2005)
* *[[Kalde føtter (film)|Kalde føtter]]* (2006)
* *[[Kaptein Sabeltann og den forheksede øya]]* (2008)
* *[[Himmelblå]]* (2008)
* *[[Vaffelhjarte]]* (2011)
* *Side om Side* (2019)

## Referanser


## Eksterne lenker
*
Tingøyrar kloster

**[[Tingøyrar kloster]]** (islandsk *Þingeyrar*) er det første klosteret som ble grunnlagt på Island i 1133 og ble det klosteret som ble lengst drevet og først forlatt i 1550. Klosteret tilhørte benediktinerordenen.

## Et rikt sted
Tingøyrar i nordvestlige Island var kjent som en av de største gårdene på Húnaþing. Ingen annen gård på Island var større og rike høvdinger har bodd her gjennom tidene. Eiendommen hadde retten til laksefiske i elva Vatnsdalsá og til å fange sel. Tingøyrar ligger nært til Miðhóp og derfra ligger et rev på den andre siden av innsjøen. Sannsynligvis har endelsen i navnet, *eyrar* = elvemunning, oppstått herfra.

Til tross for at Tingøyrar kloster blir omtalt som Islands første kloster blir påstanden utfordret av andre kilder som mener at det aller første ble grunnlagt av en engelsk biskop ved Baer i Borgarfjord. På den annen side er det forskning som mener at Tingøyrar kloster er rundt ti år eldre enn den offisielle datoen.

Andre klostre som ble grunnlagt på Island på den samme tiden var benediktinerklostrene ved Munkaþverá og Kirkjubær, og augustinerklostrene ved Þykkvibær, Flatey, Viðey, Möðruvellir, og Skriðuklaustur.

## Et senter for kultur

Distriktstinget Hunathing ble holdt her i middelalderen, skjønt ingen arkeologiske spor er funnet. Etter at klosteret ble dannet finnes ingen opptegnelser om tinget. 

Klosteret ble det viktigste stedet for kultur og utdannelse på Island i middelalderen. Mange av de manuskripter med sagaer og kvad ble skrevet og mangfoldiggjort her i Islands litterære gullalder. Klosteret hadde også Islands største bibliotek i sin tid. 

Odd Snorresson levde her i den andre halvparten av 1100-tallet og var munk på Tingøyrar. Han skrev en saga i ca. 1190 om den norske kongen Olav Tryggvason på latin. Munken Gunnlaug Leivsson (død 1218) skrev sagaene om de norske kongene og de islandske biskopene her, og abbed ved klosteret, Karl Jonsson (død 1215), skrev *[[Sverres saga]]* på oppdrag av kongen selv. Arngrim Brandsson (død 1362) som var abbed i årene 1350–1361 skrev en *Thomas saga* om den engelske helgen Thomas Becket, hovedsakelig satt sammen fra tekster av Robert av Cricklade og Benedict av Peterborough. Han skrev også en biografi om biskop Gudmund Arasson i et forsøk på å få denne helgenforklart.

Svartedauden på slutten av 1300-tallet ødela klosteret og gården fullstendig og la det nesten øde.

## Dagens kirke
Det ble bygget en kirke da klosteret på grunnlagt tidlig på 1100-tallet, men den imponerende steinkirken som står i dag ble først bygget i perioden 1864&ndash;1877 av gårdeieren Asgeir Einarsson og innviet i 1877. Byggingen tok mange år og stein ble fraktet med slede vinterstid fra Nesbjørg på isen over fra den andre siden av innsjøen Hop. Kirken kostet 16&nbsp;000 islandske kroner og Einarsson selv påkostet 10&nbsp;000. Kirken har noen få verdifulle engelske altertavler i alabast fra Nottingham fra 1400-tallet. Prekestolen er fra 1695 med relieffer av hellige menn.
US Avellino

**Unione Sportiva Avellino** er en italiensk fotballklubb fra Avellino, Campania. Klubben ble grunnlagt i 1912 og spiller i Serie B. De var sist i Serie A i perioden 1977&ndash;88.

## Kjente spillere
* Fabrizio Ravanelli (*[[1989]]*)
* Vittorio Tostoc
* Julio César de León (*[[2006]]*)
* Armando Izzo

## Eksterne lenker
* Offisiell hjemmeside (it)
Luciano Moggi

**Luciano Moggi** (født 1937) var generaldirektør i Juventus fra 1994 til 2006, da han, sammen med resten av styret, trakk seg som følge av *[[Calciopoli]]*, den italienske dommerskandalen. Det var avlytting av Moggis telefon i forbindelse med mistanker om doping som satte i gang skandalen i mai 2006. Moggi ble 8. november 2011 dømt til fem år og fire måneder i fengsel for sin deltakelse i *Calciopoli*, og har tidligere blitt utestengt fra fotball på livstid.  

Moggi har også ledet Torino, Napoli, Roma og Lazio.

## Referanser
Stefano Eranio

**Stefano Eranio** (født 1966) er en tidligere italiensk landslagsspiller i fotball som har spilt for to italienske og en engelsk fotballklubb.

Eranio, som var midtbanespiller, spilte 20 landskamper for  i perioden 1990 til 1997.

## Biografi
### Klubblag
Stefano Eranio startet sin profesjonelle fotballkarriere i Genoa i august 1984. De fem første sesongene hans i Genoa var i Serie B før klubben i 1989 rykket opp til Serie A. Totalt spilte Eranio i denne klubben i åtte sesonger før han gikk til AC Milan i august 1992. I Milan fikk han med seg tre seriemesterskap, og han spilte også i to finaler i Mesterligaen. Første gang var i 1992/93 da Milan tapte 1-0 for Marseille, mens andre gang var i 1994/95 da hans klubb tapte 1-0 for Ajax.

I mai 1997 gikk han gratis til den engelske klubben Derby County, og han debuterte for Derby, og i Premier League, den 9. august 1997 mot Blackburn Rovers. Hans første mål for klubben fra Derbyshire kom 30. august 1997 da han scoret i en ligakamp mot Barnsley. Denne sesongen hadde Derby County flyttet fra sin tidligere hjemmebane Baseball Ground til sin nye arena Pride Park Stadium, og Eranios 1-0 scoring i kampen mot Barnsley var den første som ble scoret på Derbys nye hjemmebane. Eranio hadde egentlig tenkt å legge opp etter 2000/01 sesongen, men manager Jim Smith overtalte han til å fortsette. Da Smith fikk sparken oktober 2001 valgte Eranio å gi seg som fotballspiller.

I forbindelse med en veldedighetskamp til inntekt for Ted McMinn den 1. mai 2006 var Eranio en av spillerne på *Derby Legends*.

### Landslag
Stefano Eranio debuterte på Italias landslag den 22. desember 1990 i en kamp mot s. Denne kampen var en kvalifiseringskamp til EM i 1992, og Italia vant kampen 4-0. Eranio møtte også  to ganger i sin landslagskarriere. Første gang var på Ullevaal den 5. juni 1991 da Italia tapte 2-1, mens det andre oppgjøret var i Genova den 13. november 1991 i en kamp som endte 1-1. Begge oppgjørene var kvalifiseringskamper til EM i 1992.

Hans første landslagsmål kom mot  den 9. september 1992. Italia vant kampen 3-2, og Eranio scoret ett av Italias mål.

Den 29. mars 1997 spilte Stefano Eranio sin siste landskamp for Italia. Det var mot  i en kamp som Italia vant 3-0. Totalt spilte han 20 landskamper, og scoret tre mål for Italia. Seks av kampene hans var kvalifiseringskamper til VM, mens fem var kvalifiseringskamper til EM.

## Karriere som spiller
### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4

## Eksterne lenker
* 
*  Oversikt over Eranio sine landskamper (RSSSF)
Adriano Galliani

**Adriano Galliani** (født 1944) er visepresident i Milan. Som en av de tiltalte i dommerskandalen kjent som *[[Calciopoli]]* trakk han seg fra *Lega Nazionale Professionisti* og organiseringen av ligaen 22. juni 2006. Han var siden han ble president i *LNP* 2001 blitt kritisert for å ha interessekonflikter.

I 1979 dannet han Mediaset-kanalen *[[Canale 5]]* sammen med Silvio Berlusconi.

## Eksterne lenker
*
Z66

**Z66**, i Norge kjent som **Skd 226**, er en serie dieselhydrauliske skiftelok bygget av Kalmar Verkstad for Statens Järnvägar. Mellom 1971 og 1973 ble det bygget 30 slike skiftelok med en ytelse på 360 hk. Z66 er i slekt med de kraftigere skiftelokene av type V4 og V5.

På 1990-tallet ble en del av lokene hensatt, og senere overtatt av diverse mindre jernbaneforetak.

I 1998 prøvde NSB Gods to slike for skiftetjeneste i Oslo. Fra 2000 ble det kjøpt inn ytterligere 13 og alle ble med over i CargoNet i 2002. Selskapet Euroshuttle gikk senere til anskaffelse av tre tilsvarende skiftetraktorer for terminalene tilhørende norske papirfabrikker. Disse ble senere overtatt av Baneservice. Grenland Rail har etter dette overtatt de tre Euroshuttle-lokomotivene (226.31-33) pluss et Baneservice kjøpte inn separat (226.593). Siden de alt hadde ett fra før (226.618 kjøpt allerede rundt 2007), har selskapet i dag 5 lokomotiv av typen. Totalt sett er altså 20 lok kommet til Norge med betegnelsen Skd 226. Det er uvisst hvor mange som i dag er i drift i Cargonet. Alle Grenland Rails fem er i drift (juni 2024).

## Eksterne lenker
* Skd 226  – NJK Materielldatabasen
* Z66 (Sverige) / Skd 226 (Norge) – Jernbane.net
* Lokguide - Lokomotor Z66/Skd 226 – järnväg.net
Kanonmormor

**Kanonmormor** (dansk: Momsemor) er en dansk tegneserie i stripeformat, tegnet og skrevet av Werner Wejp-Olsen (f. 1938). Den går som fast serie i lokalavisen Oppland Arbeiderblad, og har gått i den danske avisen Ekstrabladet siden seriens fødsel.

Dette har Olsen selv sagt om tegneserien:

«Jeg er træt af alle de kujonerede ægtemænd og deres dominerende koner. Mange af disse serier er dygtigt lavet, men de er også fantastisk reaktionære. Jeg har sagt "væk med autoriteterne", og derfor er Momsemor blevet en meget ukonventionel bedstemor, en pensionistrevolutionær. Hun gør oprør. Hvad naboerne siger, er hende totalt ligegyldigt. Hun er enke, hun tager sig af børnene, og hun bliver en slags åndelig guru for hele familien, et talerør for de glemte pensionister.»
.

## Referanser
EBC

**EBC** (European Brewing Convention) er en europeisk organisasjon som representerer de tekniske og vitenskapelige interessene til bryggerier i Europa. Organisasjonen ble grunnlagt i 1946, og har hovedkontor i Brussel i Belgia. 

Organisasjonen fastsetter en skala for fargestyrken på øl og malt. En pils vil ha en EBC-verdi på mellom 6 og 8, en engelsk Pale Ale på mellom 20 og 40, mens portere og stouts kan nå opp i 300 eller mer.

## Referanser


## Eksterne lenker
* Offisiell hjemmeside - EBC
* Offisiell hjemmeside - The Brewers of Europe
Chekka

**Chekka** eller **Shikka** er en industriby ved Libanons middelhavskyst nord fror Beirut. Den ligger noe sør for Tripoli.

Chekka produserer sement og papir. Byen ligger i nærheten av det naturskjønne neset *Ras ach-Cha'a*, kjent som *«Theouprosopan»* (gresk for «Guds ansikt») i klassisk tid.

## Referanser
Sultan Yacoub

**Sultan Yacoub** er en libanesisk landsby øst i Bekaadelen, omkring fem km fra grensen til Syria. Landsbyen har stadig vært i ildlinjen under kamper under den libanesiske borgerkrig og under de israelske angrep på landet, sist i juli 2006.
Hasbeya

**Hasbeya**, **Hasbaya** (Arabisk: حاصبيا) er en drusisk by i Libanon, ved foten av Hermonfjellet. Byen er administrasjonssete for distriktet Hasbeya i guvernementet Nabatiye. Folketallet med tilhørighet til Hasbaya var omkring 15000, hvorav 2000 bor utenfor distriktet. 5000 emigrerte under borgerkrigen, hvorav 3000 kristne som har brutt alle bånd til byen.

Byen er kjent for Chehabi-citadellet (Hasbeyas Serail) fra middelalderen og et romersk tempel ved Hebbarieh.

## Referanser
Rabieh

**Rabieh** (arabisk الرابية‎) er en liten by i fjellene øst for Beirut i Libanon, på veien mellom Beirut og Bikfaya. Den ligger i distriktet Matn. Byen er overveiende kristen, og har opplevd en sterk vekst siden ca. 1980, etter den libanesiske borgerkrigen.
Leonardo Meani

**Leonardo Meani** (født 1960 i Lodi, Lombardia, Italia) er en av de dømte i dommerskandalen i italiensk fotball. Han er tidligere fotballdommer på lavere nivå, og gikk inn i politikken for Forza Italia i 1996, men havnet på slutten av 1990-tallet i Milan, hvor han var direktør med ansvar for kontakt med dommerne, da han i 2006 ble anklaget for deltakelse i kampfiksing.

## Referanser
Y1

**Y1** er en svensk dieselmotorvogntype produsert av Fiat og Kalmar Verkstad for Statens Järnvägar. Typen har blant annet også vært brukt av NSB for persontog på Bratsbergbanen mellom 2000 og 2015.

Y1-serien ble bygget i over 100 eksemplarer av Fiat og Kalmar Verkstad 1979-81. Utover 1990-tallet ble noen vogner solgt til Balkan, en del ble modernisert med ny innredning og nye Volvo-motorer. I juni 1998 testet man en Y1 i Skien, og to år senere hentet man vognene med diesellok type Di 3 på Kornsjø. Etter at *NSB Persontrafikk* overtok konseptet «Timetoget» i Telemark, ble tre stk dieselmotorvogner type Y1 anskaffet for lokaltrafikken. Disse trafikkerte i åra 2000 til 2015 Bratsbergbanen mellom Porsgrunn og Notodden.

I tillegg anskaffet NSB Berging ( i dag Vy Berging) to Y1 for bruk i utrykningstog ved avsporinger og uhell. Disse er utstyrt med kraftigere motorer for å kunne brukes til å slepe unna havarerte materiellenheter.

Taraldsvik Maskin i Narvik har dessuten anskaffet en slik vogn, nr. 1292, for bruk i arbeidstog på Ofotbanen.

## Referanser


## Eksterne lenker
* Y1  – NJK Materielldatabasen
* Y1 (Norge) / Y1 (Sverige) / Y1 (Kosovo) / 7 122 (Kroatia) / 710 (Serbia) – Jernbane.net
* Järnväg.net sin side om Y1/YF1
Ain al-Hilweh

**Ain al-Hilweh** (alternativt **Ein-el-Helweh**) er en palestinsk flyktningleir som ligger i utkanten av havnebyen Sayda i Libanon. Leiren ble opprettet i 1948, som en følge av den arabisk-israelske krig i 1948. Den var før dette en britisk militærleir som ble benyttet under annen verdenskrig.

Ain al-Hilweh er den største av i alt tolv palestinske flyktningleire i Libanon. Det var rundt 70 000 mennesker som bodde der i 2008. Libanesiske sikkerhetsstyrker har forbud mot å trenge inn i både denne og de andre leirene i Libanon. Dette ble bestemt i en arabisk avtale fra 1969. Det bodde over 350 000 palestinske flyktninger i Libanon i 2007. Rundt 200 000 av disse er registrert av FN. Libanesiske myndigheter fører en hard politikk overfor
palestinerne, som i praksis bare kan utføre ikke-faglært arbeid. De kan heller ikke kjøpe eller leie boliger utenfor flyktningleirene.

Den kjente palestinske tegneren Naji al-Ali vokste opp i denne leiren.

## Stridigheter
Leiren ble den 15. mai 1974 hardt rammet da israelske bombefly angrep den som hevn etter Ma'alot-massakren. Israelerne mistenkte at personer tilknyttet denne ugjerningen befant seg i leiren. Det israelske flyvåpenet angrep i alt syv flyktningleire denne dagen. Totalt ble 17 mennesker drept og 138 skadd i de israelske angrepene. Ain al-Hilweh var den leiren som ble hardest rammet.

Det har flere ganger vært stridigheter i leiren grunnet rivaliseringer mellom ulike palestinske grupper. Sommeren 2007 støtte væpnede islamister sammen med den libanesiske hæren ved inngangen til flyktningleiren. Konfrontasjonene skal ha oppstått da et medlem fra islamistiske gruppen Jund al-Sham kastet en håndgranat mot en av hærens kontrollposter utenfor leiren. Flere tusen palestinere skal ha flyktet fra leiren etter at stridighetene utartet de nærmeste dagene.

## Referanser
Skd 225

**Type Skd 225** var en norsk skiftetraktor ombygget og senere degradert fra NSBs siste diesellokomotiv av typen Di 2, nr. 854 fra 1973. Det ble i siste periode eiet av CargoNet. Moderniseringen av denne Di 2 ble gjennomført i Nederland i 1997. Ombygningen bestod blant annet i å sette inn ny Caterpillar motor på 720 hk og en splitter ny førerhytte, noe snarlik MaK sin. Omlitreringen fra Di 2 til Skd 225 og dermed degraderingen fra lokomotiv til skifteaggregat var motivert ut fra at det var enklere krav til opplæring og kompetanse for fører av skiftetraktor enn for lokomotivfører.  

Skiftetraktoren var, som den eneste i sitt slag, nummerert 236. Den fikk aldri montert ATC, og ble derfor lite brukt. Maskinen ble hugget i desember 2012.

## Se også
* NSBs diesellokomotiv Di 2

## Kilder
* Norske lok og motorvogner 1.1.2001 – NJK 2001

## Eksterne lenker
* Skd 225  – NJK Materielldatabasen
* Skd 225 – Jernbane.net
Alkoholholdig drikke

**Alkoholholdig drikke** er drikkevarer som inneholder alkoholen etanol og som er fremstilt ved gjæring. I dagligtale kalles det ofte bare alkohol. Alkoholholdig drikke har vært laget siden de tidligste tider av menneskenes historie. Forskning viser at all bruk av alkohol er skadelig. Bruk av alkohol er en av de største risikofaktorene for tidlig død. Av rusmiddellidelser i Norge er alkoholbrukslidelser de vanligste. 

## Bakgrunn
Øl, vin og brennevin er ulike typer av alkoholholdig drikke. Alkoholholdige drikker fremstilles vanligvis ved at man lar saft eller andre råvarer stå og gjære (se - Forgjæring). Det kan også være mer kompliserte prosesser som inngår. Brennevin fremstilles ved destillering. Det er forbudt mange steder i verden å fremstille brennevin hjemme; det begrunnes vanligvis med at hjemmelaget sprit kan inneholde skadelige stoffer. 

Alkoholholdige drikker vil ha en viss euforiserende påvirkning på dem som drikker dem. I store mengder kan de føre til beruselse. Det å drikke seg beruset på alkohol, kalles i dagligtalen «fyll». På grunn av dette har bruk av alkoholholdige drikker vært årsak til adskillige debatter, og noen steder i verden er det forbud mot inntak av alkohol. Dersom alkoholinntaket blir for høyt er det vanlig å føle seg syk dagen derpå. På folkemunne kalles denne tilstanden gjerne bakrus eller fyllesyke, og den er gjerne forbundet med hodepine og kanskje også kvalme. Offisielt kalles denne hodepinen utsatt alkoholpåført hodepine, men på folkemunne omtales den ofte som kuppelhode.

Forskning viser at all bruk av alkohol, selv i små mengder, er skadelig.

## Typer
Navn på alkoholholdige drikker etter råvare:

## Se også
* Langtidseffekter av alkohol
* Alkoholisme

## Referanser


## Kilder

* ''Alcohol: No Ordinary Commodity: Research and public policy'', 3. utgave 2022

## Eksterne lenker
* 
*Folkehelseinstituttets temaside om alkohol
* Artikler om Alkohol og helse i Tidsskrift for Den norske legeforening